Lietuvos Respublikos Seimo Teisės ir teisėtvarkos komitetas

Lietuvos Respublikos Seimo Teisės ir teisėtvarkos komitetas (LRS TTK) - Seimo struktūrinis veiklos vienetas (parlamento komitetas); Teisės komitetas. Sudaro Teisės pakomitetis, Teisėtvarkos pakomitetis. 

 Istorija 
Veikė dar Lietuvos TSR laikais, vėliau - Nepriklausomybės atkūrimo metais (skirtingais pavadinimais):
Lietuvos TSR Aukščiausiosios Tarybos Valstybės ir teisės komitetas
Lietuvos Aukščiausiosios Tarybos Valstybės ir teisės komitetas
Aukščiausiosios Tarybos – Atkuriamojo Seimo Valstybės ir teisės komitetas
 Lietuvos Respublikos Seimo Valstybės ir teisės komitetas
Lietuvos Respublikos Seimo Teisės ir teisėtvarkos komitetas.

 Vadovybė, nariai 
Pirmininkas Stasys Šedbaras
Pirmininko pavaduotojas Julius Sabatauskas (TTK pirmininkas iki 2008 m.).
Kiti nariai - Laimontas Dinius, Vytautas Gapšys, Konstantas Ramelis, Česlovas Vytautas Stankevičius,
Gintaras Steponavičius, Raimondas Šukys, Remigijus Žemaitaitis, Vidmantas Žiemelis.

TTK biuro vedėja Dalia Komparskienė.

 Veikla 
Veiklos kryptys (Seimo Statuto 67 str.):
 svarstyti ir teikti pasiūlymus dėl valstybės teisinės politikos formavimo;
 rengti ir padėti įgyvendinti teisinės sistemos reformą;
 svarstyti ir teikti išvadas dėl siūlomų Konstitucijos pakeitimų ir papildymų projektų, taip pat preliminariai vertinti, ar svarstomi įstatymų projektai atitinka Konstituciją;
 svarstyti ir teikti išvadas dėl Lietuvos Respublikos įstatymų derinimo su Europos Sąjungos teise;
 rengti įstatymų projektus bei pasiūlymus dėl teisėtumo įgyvendinimo, teisėtvarkos stiprinimo ir nusikalstamumo kontrolės, taip pat koordinuoti tokių projektų rengimą;
 svarstyti ir teikti išvadas bei pasiūlymus dėl teisėsaugos institucijų sistemos reformų;
 teikti teisines išvadas dėl kitų komitetų rengiamų įstatymų ir kitų teisės aktų projektų;
 svarstyti ir pateikti Seimui nuomonę dėl Konstitucinio Teismo ir Aukščiausiojo Teismo teisėjų bei šių teismų pirmininkų, kitų teismų teisėjų, prokurorų, kuriuos skiria Seimas arba kurių paskyrimui reikalingas Seimo pritarimas, kandidatūrų ir teisėjų, taip pat prokurorų atleidimo;
 atlikti teisėsaugos institucijų, išskyrus teismus, veiklos parlamentinę kontrolę, rengti su tuo susijusias išvadas bei pasiūlymus;
 rengti ir teikti Seimui išvadas bei rekomendacijas dėl Teisingumo ministerijos, Vidaus reikalų ministerijos, prokuratūros ir kitų teisėsaugos institucijų veiklos;
 pagal Konstitucinio Teismo nutarimus dėl įstatymų ir kitų Seimo priimtų aktų prieštaravimo Konstitucijai rengti šių įstatymų ir kitų Seimo priimtų aktų pataisų projektus arba teikti pasiūlymus kitiems komitetams parengti tokius projektus.

 Nuorodos 
LRS Teisės ir teisėtvarkos komiteto tinklavietė

Kategorija:Lietuvos Respublikos Seimas